1Time-vliegtuig het glo enjinprobleme gehadDie 1Time-vliegtuig is op 31 Oktober 2010 inderhaas ontruim na rook by die vliegtuig se enjin uitgekom het. Die passasiervliegtuig van die lugredery 1Time wat Sondagaand ŉ noodlanding by die King Shaka internasionale lughawe in Durban moes uitvoer, het glo enjinprobleme gehad. Die Suid-Afrikaanse Burgerlike Lugvaartowerheid het Maandag gesê ŉ voorlopige ondersoek toon dat die vliegtuig se linkerenjin probleme gegee het. Die vliegtuig, wat onderweg was na Kaapstad, moes kort ná dit opgestyg het, terugdraai. Colin Naidoo, ŉ woordvoerder van die lugvaarowerheid, het gesê die aanloopbaan by die lughawe was van 17:00 tot 20:00 gesluit vir die noodlanding. Dit het ŉ vertraging van drie ure veroorsaak. Die ondersoek duur voort.